|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine - nacionalne zajednice**  Bulevar Mihajla Pupina 16, 21000 Novi Sad  Tel: +381 21 487 4602  ounz@vojvodina.gov.rs | |
|  | Klasa: 000140083 2024 09427 001 001 000 001 | Datum: 29. siječnja 2024. godine |

Na temelju članka 5. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u području osnovnog i srednjeg obrazovanja i odgoja i učeničkog standarda u Autonomnoj Pokrajini Vojvodini („Službeni list APV“, broj: 14/2015 i 10/2017) i članka 24. stavka 2. Pokrajinske skupštinske odluke o pokrajinskoj upravi („Sl. list AP Vojvodine“, broj: 37/2014, 54/2014 – dr. odluka, 37/2016, 29/2017, 24/2019, 66/2020 i 38/2021), a u vezi s Pokrajinskom skupštinskom odlukom o proračunu Autonomne Pokrajine Vojvodine za 2024. godinu („Službeni list APV'“, broj: 45/2023), pokrajinski tajnik raspisuje:

**NATJEČAJ**

**ZA FINANCIRANJE I SUFINANCIRANJE PROGRAMA I PROJEKATA U PODRUČJU OBRAZOVANJA U AP VOJVODINI U 2024. GODINI**

Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo) sukladno Financijskom planu za 2024. godinu izdvaja **26.401.000,00 dinara** za programe i projekte u području obrazovanja u AP Vojvodini i to za:

**A) SUFINANCIRANJE PROGRAMA I PROJEKATA ZA PODIZANJE KVALITETE OSNOVNOG I SREDNJEG OBRAZOVANJA – PROMOVIRANJE I UNAPREĐENJE SIGURNOSTI UČENIKA U OSNOVNIM I SREDNJIM ŠKOLAMA NA TERITORIJU AP VOJVODINE U 2024. GODINI**

Sredstva osigurana Pokrajinskom skupštinskom odlukom o proračunu Autonomne Pokrajine Vojvodine za 2024. godinu za financiranje i sufinanciranje programa i projekata za podizanje kvalitete osnovnog i srednjeg obrazovanja – promoviranje i unapređenje sigurnosti učenika u osnovnim i srednjim školama na teritoriju AP Vojvodine u 2024. godini, opredjeljuje iznos od **5.000.000,00 dinara,** od kojih 3.500.000,00 dinara u području osnovnog obrazovanja i 1.500.000,00 dinara u području srednjeg obrazovanja.

Navedena sredstva namijenjena su za sljedeće prioritete:

1. projekte/programe koji utječu na podizanje znanja i vještina kod djece i mladih u vezi sa zaštitom od zlouporabe psihoaktivnih tvari, zaštitom od nasilja, zlostavljanja i zanemarivanja i drugih oblika rizičnog ponašanja, praktične radionice škole i vanjske zaštitne mreže (učenici, nastavnici, roditelji i članovi vanjske zaštitne mreže);
2. projekte/programe koji doprinose podizanju znanja i vještina kod nastavnika i roditelja u području zaštite djece od zlouporabe psihoaktivnih tvari, zaštite od nasilja, zlostavljanja i zanemarivanja i drugih oblika rizičnog ponašanja, uključujući i projekte razmjene primjera dobre prakse u području unapređenja sigurnosti učenika (roditelji, nastavnici i vanjska zaštitna mreža);
3. projekte/programe koji doprinose razvoju i poštovanju rasne, nacionalne, kulturne, jezične, vjerske, rodne, spolne i dobne ravnopravnosti, tolerancije i uvažavanju različitosti.

Korisnici koji imaju pravo sudjelovati u raspodjeli sredstava su osnovne i srednje škole na teritoriju AP Vojvodine, čiji je osnivač Republika Srbija, autonomna pokrajina ili jedinica lokalne samouprave.

**KRITERIJI ZA RASPODJELU SREDSTAVA**

Kriteriji raspodjele sredstava po Pravilniku o dodjeli proračunskih sredstava za financiranje i sufinanciranje programa i projekata u području osnovnog i srednjeg obrazovanja i odgoja u Autonomnoj Pokrajini Vojvodini su:

1. stupanj uključenosti vanjske zaštitne mreže u programske aktivnosti;
2. usklađenost programa s uputama Ministarstva prosvjete i pratećim strategijama iz područjima sigurnosti učenika;
3. stupanj uključenosti ciljne skupine (učenika i roditelja), kojoj je program/projekt namijenjen;
4. dosadašnja iskustva u realizaciji programa/projekata koji doprinose unapređivanju obrazovno-odgojnog rada;
5. stupanj razvijenosti jedinice lokalne samouprave na čijem teritoriju se nalazi ustanova;
6. postojanje drugih izvora financiranja programskih aktivnosti odnosno projekata;
7. uspješna realizacija dodijeljenih sredstava iz proračuna AP Vojvodine prijašnjih godina s dostavljenim izvješćem i dokazima o namjenskom i zakonitom korištenju proračunskih sredstava;
8. mogućnost pretežite realizacije programske aktivnosti i projekta u tekućoj proračunskoj godini.

**NAČIN PRIJAVE**

**Jedna pravna osoba može podnijeti najviše dvije prijave.** Uz prijavu na Natječaj podnosi se sljedeća dokumentacija:

1. preslika potvrde o poreznom identifikacijskom broju,

Povjerenstvo neće razmatrati: nepotpune prijave, nepravodobne prijave, nedopuštene prijave (prijave podnesene od strane osoba koja su neovlaštene i subjekata koji nisu predviđeni natječajem), prijave koje se ne odnose na natječajem predviđene namjene, prijave koje se odnose na nabavu opreme ili održavanje opreme koja je u funkciji realizacije projekta, prijave korisnika koji u prethodnom razdoblju nisu opravdali dodijeljena sredstva putem financijskih i narativnih izvješća, prijave korisnika koji narativno/financijsko izvješće o realizaciji programa/projekata iz prethodnog natječajnog razdoblja nisu dostavili u predviđenim rokovima, programe odnosno projekte čija realizacija se ne može pretežito izvršiti tijekom tekuće proračunske godine.

**Dodatne informacije u vezi s Natječajem mogu se dobiti u Tajništvu na telefon 021/487-4348, 487-4884.**

**B) FINANCIRANJE I SUFINANCIRANJE PROGRAMA I PROJEKATA U PODRUČJU OSNOVNOG I SREDNJEG OBRAZOVANJA U AP VOJVODINI U 2024. GODINI**

Sredstva osigurana Pokrajinskom skupštinskom odlukom o proračunu Autonomne Pokrajine Vojvodine za 2024. godinu za financiranje i sufinanciranje programa i projekata za podizanje kvalitete obrazovanja i odgoja u području osnovnog i srednjeg obrazovanja u AP Vojvodini u 2024. godini iznose **13.701.000,00 dinara.**

**RASPODJELA SREDSTAVA**

1. **Za ustanove osnovnog i srednjeg obrazovanja i regionalnih centara za profesionalni razvoj zaposlenih u obrazovanju**

a) za programe i projekte osnovnog obrazovanja –**7.636.000,00 dinara,**

b) za programe i projekte srednjeg obrazovanja – **3.500.000,00 dinara,**

1. **za udruge**

a) za programe i projekte na razini osnovnog obrazovanja – **1.400.000,00 dinara,**

b) za programe i projekte na razini srednjeg obrazovanja –**1.165.000,00 dinara.**

Pravo sudjelovanja na Natječaju imaju ustanove osnovnog i srednjeg obrazovanja na teritoriju AP Vojvodine, čiji je osnivač Republika Srbija, autonomna pokrajina ili jedinica lokalne samouprave i regionalni centri za profesionalni razvoj zaposlenih u obrazovanju sa sjedištem na teritoriju AP Vojvodine kao i udruge sa sjedištem na teritoriju AP Vojvodine koja su kao jedan od ciljeva udruživanja statutom predvidjela aktivnosti u području obrazovanja.

Financijskom potporom koja se daje ovim Natječajem promovira se, odnosno štiti javni interes utvrđen odredbama članaka 6., 7., 8. i 9. Zakona o osnovama sustava obrazovanja i odgoja („Sl. glasnik RS“, broj: 88/2017, 27/2018 – dr. zakoni, 10/2019, 6/2020, 129/2021 i 92/2023).

Navedena sredstva namijenjena su za sljedeće prioritete:

1. **Modernizaciju obrazovno-odgojnog rada**

* osuvremenjivanje nastavnog procesa putem inovativnosti i kreativnosti svih sudionika,
* stručno usavršavanje nastavnog kadra,
* medijska popularizacija obrazovanja radi isticanja dobrih primjera iz prakse i suvremenih trendova u obrazovanju,

1. **Usuglašavanje obrazovanja s potrebama tržišta rada**

* unapređivanje poduzetničkog duha, razvoj praktičnih i životnih vještina, profesionalna orijentacija i karijerno vođenje, podizanje kvalitete stručne prakse,

1. **Njegovanje multikulturnosti/interkulturnosti i tradicije, materinskog jezika pripadnika nacionalnih manjina – nacionalnih zajednica**

* stvaranje uvjeta da se učenici pripadnici različitih nacionalnih zajednica bolje uzajamno upoznaju kao i da steknu dodatna znanja o povijesti, kulturi i drugim važnim činjenicama o suživotu, jačanje međunacionalnog povjerenja,

1. **Potporu inkluzivnom obrazovanju i prevencija ranog napuštanja formalnog obrazovanja**

* društveno uključivanje i napredovanje učenika (s poteškoćama u razvoju, specifičnim poteškoćama u učenju i učenika iz društveno osjetljivih skupina), kao i prevencija ranog napuštanja formalnog obrazovanja,
* potpora učenicima s iznimnim sposobnostima, razvoj talenata u skladu s njihovim obrazovno-odgojnim potrebama (prilagođavanjem načina i uvjeta rada, obogaćenjem i proširivanjem nastavnih sadržaja, natjecanja učenika koja nisu u organizaciji Ministarstva prosvjete, znanosti i tehnološkog razvoja/međuregionalna, međunarodna),

1. **Poticanje izvannastavnih aktivnosti**

* organizirano i stručno vođeno slobodno vrijeme učenika u izvannastavnom razdoblju i tijekom školskih raspusta putem edukativnih kampova, susreta učenika, sekcija, sportskih, znanstveno-tehničkih, kulturnih i drugih sadržaja.

**KRITERIJI ZA RASPODJELU SREDSTAVA**

Prilikom određivanja visine sredstava za dodjelu, primjenjuju se sljedeći kriteriji:

1. odgovor na temu programa/projekta,
2. utjecaj predloženog programa/projekta,
3. kompetentnost predlagatelja i dosadašnje iskustvo.

**NAČIN PRIJAVE**

**Jedna pravna osoba može podnijeti najviše dvije prijave.** Uz prijavu na Natječaj podnosi se sljedeća dokumentacija:

1. preslika rješenja o upisu u registar u agenciji za gospodarske registre za udruge,
2. preslika potvrde o poreznom identifikacijskom broju,

3. Preslika izvatka iz statuta udruge ili akta o osnutku (u kome je utvrđeno da se ciljevi udruge ostvaruju u području koje je predviđeno natječajem), ovjereno od strane udruge.

Povjerenstvo neće razmatrati: nepotpune prijave, nepravodobne prijave, nedopuštene prijave (prijave podnesene od strane osoba koja su neovlaštene i subjekata koji nisu predviđeni natječajem), prijave koje se ne odnose na natječajem predviđene namjene, prijave koje se odnose na nabavu opreme ili održavanje opreme koja je u funkciji realizacije projekta, prijave korisnika koji u prethodnom razdoblju nisu opravdali dodijeljena sredstva putem financijskih i narativnih izvješća, prijave korisnika koji narativno/financijsko izvješće o realizaciji programa/projekata iz prethodnog natječajnog razdoblja nisu dostavili u predviđenim rokovima, programe odnosno projekte čija realizacija se ne može pretežito izvršiti tijekom tekuće proračunske godine.

**Dodatne informacije u vezi s realizacijom Natječaja mogu se dobiti na telefon 021/487-4876, 487-4558 i 487-4836.**

**V) FINANCIRANJE I SUFINANCIRANJE PROGRAMSKIH AKTIVNOSTI I PROJEKATA ZA PODIZANJE KVALITETE UČENIČKOG STANDARDA U AP VOJVODINI U 2024. GODINI**

Sredstva osigurana Pokrajinskom skupštinskom odlukom o proračunu Autonomne Pokrajine Vojvodine za 2024. godinu za financiranje i sufinanciranje aktivnosti i projekata za podizanje kvalitete učeničkog standarda u AP Vojvodini u 2024. godini iznose **2.500.000,00 dinara**.

Pravo sudjelovanja na Natječaju imaju ustanove učeničkog standarda – učenički domovi srednjih škola, škole s učeničkim domom, specijalne škole s učeničkim domom, učenički centri, učenička odmarališta i učenički kulturni centri na teritoriju AP Vojvodine čiji je osnivač Republika Srbija odnosno AP Vojvodina.

Navedena sredstva namijenjena su za:

1. organiziranje susreta učeničkih domova u AP Vojvodini,
2. realizaciju programa i projekata iz područja obrazovanja i odgoja, kulture, umjetnosti, sporta,
3. realizaciju raznih manifestacija,
4. uvođenje i održavanje HACCP i ISO standarda u ustanovama učeničkog standarda i
5. ostvarivanje drugih programskih aktivnosti i projekata u funkciji podizanja razine učeničkog standarda.

**KRITERIJI ZA RASPODJELU SREDSTAVA**

Raspodjela sredstava obavlja se na temelju sljedećih kriterija:

1. značaj programskih aktivnosti odnosno projekata za razvoj učeničkog standarda u AP Vojvodini,
2. broj sudionika u programskim aktivnostima i projektima
3. stupanj razvijenosti jedinice lokalne samouprave na čijoj teritoriji se nalazi ustanova učeničkog standarda,
4. postojanje drugih izvora financiranja programskih aktivnosti odnosno projekata,
5. uspješna realizacija dodijeljenih sredstava iz proračuna AP Vojvodine prethodnih godina s dostavljenim izvješćem i dokazima o namjenskom i zakonitom korištenju proračunskih sredstava,
6. da se programska aktivnost i projekt može pretežito realizirati u tekućoj proračunskoj godini.

**NAČIN PRIJAVE**

**Jedna ustanova podnosi samo jednu prijavu**.

Neće se uzimati u razmatranje nepotpune i nepravodobne prijave.

**Dodatne informacije u vezi s realizacijom Natječaja mogu se dobiti na telefon 021/487-4602 i 487-4836.**

**G) FINANCIRANJE I SUFINANCIRANJE PROGRAMA I PROJEKATA U PODRUČJU JAČANJA JEZIČNIH KOMPETENCIJA UČENIKA OSNOVNIH I SREDNJIH ŠKOLA U AP VOJVODINI U 2024. GODINI**

Sredstva osigurana Pokrajinskom skupštinskom odlukom o proračunu Autonomne Pokrajine Vojvodine za 2024. godinu za financiranje i sufinanciranje programa i projekata u području jačanja jezičnih kompetencija učenika osnovnih i srednjih škola u AP Vojvodini u 2024. godini iznose **700.000,00 dinara,** i to: 600.000,00 dinara za razinu osnovnog obrazovanja i odgoja i 100.000,00 dinara za razinu srednjeg obrazovanja i odgoja.

Pravo sudjelovanja na Natječaju imaju ustanove osnovnog i srednjeg obrazovanja i odgoja na teritoriju AP Vojvodine, čiji je osnivač Republika Srbija, autonomna pokrajina ili jedinica lokalne samouprave, a koje su domaćini okružnih i međuokružnih natjecanja iz poznavanja jezika (mađarski, rumunjski, slovački, rusinski i hrvatski jezik) i jezične kulture za učenike osnovnih i srednjih škola, koji se obrazuju na materinskom jeziku.

Sredstva se dodjeljuju za financiranje i sufinanciranje programa i projekata u području jačanja jezičnih kompetencija učenika osnovnih i srednjih škola u AP Vojvodini, namijenjenih naročito za:

* organizaciju i realizaciju okružnih i međuokružnih natjecanja iz poznavanja jezika (mađarski, rumunjski, slovački, rusinski i hrvatski) i jezične kulture za učenike osnovnih i srednjih škola, koji se obrazuju na materinskom jeziku sukladno Kalendaru natjecanja i smotri učenika osnovnih i srednjih škola, koji donosi Ministarstvo Republike Srbije nadležno za područje obrazovanja.

**KRITERIJI ZA RASPODJELU SREDSTAVA**

Prilikom odlučivanja o dodjeli sredstava uzet će se u obzir sljedeći kriteriji:

1. odgovor na temu projekta,
2. utjecaj predloženog projekta,
3. kompetentnost predlagatelja i dosadašnje iskustvo.

**NAČIN PRIJAVE**

**Jedna pravna osoba može podnijeti najviše jednu prijavu.**

Povjerenstvo neće uzimati u razmatranje: nepotpune i nepravodobne prijave, nedopuštene prijave, prijave koje se ne odnose na natječajem predviđene namjene, prijave koje se odnose na nabavu opreme ili održavanje opreme koja je u funkciji realizacije projekta, prijave korisnika koji u prethodnom razdoblju nisu opravdali dodijeljena sredstva putem financijskih i narativnih izvješća i prijave korisnika koji narativno/financijsko izvješće o realizaciji programa/projekata iz prethodne godine nisu dostavili u predviđenim rokovima.

**Dodatne informacije u vezi s realizacijom Natječaja mogu se dobiti na telefon 021/487-4867 i 487-4558.**

**D) FINANCIRANJE I SUFINANCIRANJE NABAVE OPREME ZA OSNOVNE ŠKOLE KOJE IMAJU STATUS JAVNO PRIZNATIH ORGANIZATORA AKTIVNOSTI FORMALNOG OSNOVNOG OBRAZOVANJA ODRASLIH NA TERITORIJIU AP VOJVODINE U 2024. GODINI**

Sredstva osigurana Pokrajinskom skupštinskom odlukom o proračunu Autonomne Pokrajine Vojvodine za 2024. godinu za financiranje i sufinanciranje nabave opreme za osnovne škole koje imaju status javno priznatih organizatora aktivnosti formalnog osnovnog obrazovanja odraslih na teritoriju AP Vojvodine za 2024. godinu iznose **1**.**000.000,00 dinara**.

Korisnici koji imaju pravo sudjelovati u raspodjeli sredstava su osnovne škole na teritoriju AP Vojvodine čiji je osnivač Republika Srbija, AP Vojvodina i jedinica lokalne samouprave i koje imaju status javno priznatih organizatora aktivnosti formalnog osnovnog obrazovanja odraslih, odnosno imaju rješenje Tajništva o ispunjenosti propisanih uvjeta za obavljanje djelatnosti formalnog osnovnog obrazovanja odraslih.

Korisnik je dužan prilikom nabave opreme postupati sukladno odredbama Zakona o javnim nabavama („Službeni glasnik RS“, broj: 91/19 i 92/23).

**KRITERIJI ZA RASPODJELU SREDSTAVA**

Kriteriji raspodjele sredstava su:

1. značaj planiranog ulaganja u opremu u cilju podizanja kvalitete i modernizacije izvođenja nastave,
2. neophodnost opreme za organiziranje izvođenja nastave,
3. broj polaznika u školi - broj krajnjih korisnika,
4. stupanj razvijenosti jedinice lokalne samouprave na čijoj teritoriji se nalazi ustanova obrazovanja,
5. postojanje drugih izvora financiranja nabave opreme,
6. nabava opreme koja se može pretežno realizirati u tekućoj proračunskoj godini.

**NAČIN PRIJAVE**

**Jedna ustanova podnosi samo jednu prijavu**. Uz prijavu na Natječaj, podnosi se neobvezujuća ponuda za nabavu opreme.

Nepravodobne ili nepotpune prijave neće biti razmatrane.

**Dodatne informacije u vezi s realizacijom Natječaja mogu se dobiti na telefon 021/487-4330, 487-4241.**

**Đ) FINANCIRANJE I SUFINANCIRANJE OSNOVNIH I SREDNJIH ŠKOLA U AP VOJVODINI KOJE REALIZIRAJU DVOJEZIČNU NASTAVU U 2024. GODINI**

Sredstva osigurana Pokrajinskom skupštinskom odlukom o proračunu Autonomne Pokrajine Vojvodine za 2024. godinu za financiranje i sufinanciranje osnovnih i srednjih škola u AP Vojvodini koje realiziraju dvojezičnu nastavu u 2024. godini (u daljnjem tekstu: dvojezične škole) iznose **3.500.000,00 dinara** i to:

1. **za osnovno obrazovanje**

**- programski troškovi** u funkciji realizacije dvojezične nastave – financiranje izvršitelja koji realiziraju dvojezičnu nastavu, troškovi materijala za obrazovanje, stručnog usavršavanja zaposlenih – obuka nastavnog kadra u zemlji i inozemstvu, troškovi nabave stručne literature i didaktičkog materijala, kao i svih drugih troškova u funkciji realizacije dvojezične nastave **783.000,00** dinara,

**-** **nabava opreme** u funkciji realizacije dvojezične nastave **890.000,00** dinara,

1. **za srednje obrazovanje**

**- programski troškovi** u funkciji realizacije dvojezične nastave – financiranje izvršitelja koji realiziraju dvojezičnu nastavu, troškovi materijala za obrazovanje, stručnog usavršavanja zaposlenika – obuka nastavnog kadra u zemlji i inozemstvu, troškovi nabave stručne literature i didaktičkog materijala, godišnje članarine za licencu Cambridge centra i članarine za međunarodnu maturu – IB, kao i svih drugih troškova u funkciji realizacije dvojezične nastave **1.500.000,00 dinara,**

**- nabava opreme** u funkciji realizacije dvojezične nastave **327.000,00 dinara**.

Korisnik je dužan prilikom nabave usluga i opreme postupati sukladno odredbama Zakona o javnim nabavama („Službeni glasnik RS“, broj: 91/19 i 92/23).

Pravo na dodjelu sredstava imaju ustanove osnovnog i srednjeg obrazovanja koje su dobile suglasnost ministarstva nadležnog za područje obrazovanja (u daljnjem tekstu: Ministarstvo) za izvođenje dvojezične nastave.

**KRITERIJI ZA RASPODJELU SREDSTAVA**

Prilikom određivanja visine sredstava za programske troškove u funkciji realizacije dvojezične nastave, primjenjuju se sljedeći kriteriji:

1. broj nastavnika koji sudjeluju u dvojezičnoj nastavi,
2. broj učenika u dvojezičnoj nastavi,
3. opravdanost u smislu daljnjeg razvijanja dvojezične nastave.

Prilikom određivanja visine sredstava za nabavu opreme u funkciji realizacije dvojezične nastave, primjenjuju se sljedeći kriteriji:

1. broj dvojezičnih razrednih odjela i
2. broj nastavnih predmeta koji se predaju dvojezično.

**NAČIN PRIJAVE**

Prijava za dodjelu sredstava podnosi se na jedinstvenom natječajnom obrascu Tajništva. Uz prijavu na natječaj podnosi se sljedeća dokumentacija:

1. preslika akta kojim se dokazuje dobivena suglasnost Ministarstva,
2. neobvezujuća ponuda za programske troškove, nabavu opreme (izračun troškova).

Nepravodobne ili nepotpune prijave neće biti razmatrane.

**Dodatne informacije u vezi s realizacijom Natječaja mogu se dobiti na telefon 021/487-4609, 487-4558.**

**ZAJEDNIČKI UVJETI ZA SVE PROGRAME I PROJEKTE**

O dodjeli sredstava korisnicima odlučuje pokrajinski tajnik nadležan za poslove obrazovanja na prijedlog Povjerenstva za provedbu natječaja, koje razmatra pristigle zahtjeve. Povjerenstvo zadržava pravo od podnositelja prijave, po potrebi, zatražiti dodatnu dokumentaciju ili informacije, odnosno odrediti ispunjenje potrebnih uvjeta za dodjelu sredstava.

Ukoliko prijavu potpisuje osoba po ovlaštenju, neophodno je priložiti uredno potpisano ovlaštenje za potpisivanje.

Rezultati Natječaja se objavljuju na mrežnoj stranici Tajništva.

**Rok za podnošenje prijava na Natječaj je 14. veljače 2024. godine.**

Prijave na Natječaj (isključivo na popunjenom obrascu prijave, koja se nalazi na mrežnoj stranici Pokrajinskog tajništva) dostavlja se u papirnatom obliku u zatvorenoj omotnici na adresu:

**POKRAJINSKO TAJNIŠTVO ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE, BULEVAR MIHAJLA PUPINA 16, 21000 NOVI SAD**, s naznakom naziva natječaja/programa i projekta, poštom ili osobno predajom pisarnici pokrajinskih tijela uprave (na navedenu adresu) u vremenu od 9.00 do 14.00 sati. Prijave dostavljene osobno ili putem pošte, obvezno se dostavljaju i u elektroničkom obliku, skenirano u PDF formatu, putem aplikacije Tajništva <http://185.166.125.155/konkursi/>, izborom odgovarajućeg javnog natječaja na koji se odnosi prijava.

Obrazac prijave za navedene natječaje, s prilozima, može se preuzeti od **31. siječnja 2024. godine** na službenoj internetskoj prezentaciji Tajništva: [**www.puma.vojvodina.gov.rs**](http://www.puma.vojvodina.gov.rs/)**.**

**POKRAJINSKI TAJNIK**

**Zsolt Szakállas**